20.1.2023.
HR
Službeni list Europske unije
C 20 A/17
PRILOG GLAVNA UPRAVA ZA PARTNERSTVA ZA PARLAMENTARNU DEMOKRACIJU – UPRAVA ZA VANJSKE UREDE ZA VEZU
GLAVNE ZADAĆE
(U Upravi je zaposleno 40 službenika: 35 dužnosnika (uključujući četiri dužnosnika upućena u ESVD i pet dužnosnika koje su na raspolaganje stavile druge glavne uprave), tri člana privremenog osoblja i dva ugovorna djelatnika) 9.1.2023. — Osiguravanje zastupljenosti Europskog parlamenta u trećim zemljama i međunarodnim organizacijama, među ostalim preko Ureda Europskog parlamenta za vezu u Ujedinjenoj Kraljevini i Ureda za vezu između EP-a i Kongresa SAD-a u Washingtonu, kao i područnih ureda Europskog parlamenta u Ujedinjenim narodima u New Yorku, Udruženju država jugoistočne Azije (ASEAN) u Jakarti i u tajništvu Afričke unije u Addis Abebi, — upravljanje odjelima i službama Uprave, njihova koordinacija i osiguravanje kontinuiteta njihova rada, kao i upravljanje ljudskim resursima i opća organizacija Uprave, — promicanje i omogućavanje promicanja vrijednosti i interesa EU-a na globalnoj razini, preko Odjela za program Europske unije za posjetitelje, kroz međuljudsku diplomaciju i otvoreni dijalog s vanjskim partnerima koji su pozvani na sudjelovanje u studijskim posjetima institucijama EU-a, s posebnim naglaskom na posjetiteljima iz kontinentalnih demokracija, — vođenje projekata, — izvršavanje funkcije dužnosnika za ovjeravanje na osnovi daljnjeg delegiranja ovlasti.
URED ZA VEZU EUROPSKOG PARLAMENTA U UJEDINJENOJ KRALJEVINI
— Doprinos razvoju odnosa između Europskog parlamenta te parlamenta, nacionalnih, regionalnih i lokalnih vlasti Ujedinjene Kraljevine; pružanje informacija o političkoj situaciji u Ujedinjenoj Kraljevini političkim tijelima i hijerarhiji, — poticanje i osiguravanje javne rasprave o radu EP-a uz korištenje svih odgovarajućih sredstava, pri čemu su ciljana publika građani EU-a, mladi i proeuropski nastrojeni građani Ujedinjene Kraljevine, kroz organizaciju političkih i kulturnih rasprava i događanja; provedba kampanja o vrijednostima kao što su kulturna raznolikost i ljudska prava; širenje mreže volontera u okviru projekta „together.eu”, — pružanje logističke potpore predsjednici Parlamenta, zastupnicima i parlamentarnim izaslanstvima koja djeluju u Ujedinjenoj Kraljevini, — osiguravanje financijskog upravljanja aktivnostima koje provodi Predsjedništvo; upravljanje ljudskim resursima i logistikom projekta „Europe House”, — obavještavanje nacionalnih, regionalnih i specijaliziranih medija (pisani mediji, televizija, radio, internet, društveni mediji) o stajalištima Europskog parlamenta; upravljanje internetskim stranicama Predsjedništva; — provedba međuinstitucijskih odnosa s Europskom službom za vanjsko djelovanje (ESVD), uključujući zajedničko upravljanje javnim prostorom.
URED ZA VEZU IZMEĐU EP-a I KONGRESA SAD-a U WASHINGTONU
— Olakšavanje parlamentarnog dijaloga s Kongresom SAD-a i drugim tijelima vlasti pripremanjem virtualnih posjeta ili sastanaka transatlantskog dijaloga zakonodavaca ili Izaslanstva za odnose sa Sjedinjenim Američkim Državama, izaslanstava parlamentarnih odbora ili drugih tijela, vlasti i zastupnika EP-a koji putuju u Sjedinjene Američke Države, — jačanje veza s tijelima Kongresa na svim razinama; priprema posjeta zastupnika ili osoblja EP-a i Kongresa s ciljem poboljšanja uzajamnog razumijevanja, — produbljivanje kontakata sa skupinama za strateško promišljanje, sveučilištima, akademskim institucijama i skupinama za razmatranje, nevladinim organizacijama i drugim dionicima; razvoj sudjelovanja Predsjedništva na seminarima i konferencijama od interesa, kao i promicanje informiranosti o EU-u i aktivnosti podizanja svijesti o radu EP-a na forumima te među sveučilišnim i akademskim krugovima,